CELEX: 52010PC0118
Language: sk
Date: 2010-03-30
Title: Návrh ROZHODNUTIE RADY o uzavretí dobrovoľnej dohody o partnerstve medzi Európskou úniou a Konžskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (FLEGT)

|

52010PC0118

Návrh ROZHODNUTIE RADY o uzavretí dobrovoľnej dohody o partnerstve medzi Európskou úniou a Konžskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (FLEGT)  

	[pic] | EURÓPSKA KOMISIA |Brusel, 30.3.2010KOM(2010)118 v konečnom znení2010/0062 (NLE)NávrhROZHODNUTIE RADYo uzavretí dobrovoľnej dohody o partnerstve medzi Európskou úniou a Konžskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (FLEGT)DÔVODOVÁ SPRÁVAV akčnom pláne pre vynútiteľnosť práva, správu a obchod v lesnom hospodárstve (FLEGT)[1], ktorý Rada schválila v roku 2003[2], sa navrhuje súbor opatrení, ktoré zahŕňajú podporu pre krajiny produkujúce drevo, multilaterálnu spoluprácu s cieľom riešiť problém nezákonného obchodovania s drevom, podporu iniciatív súkromného sektora, ako aj opatrenia na predchádzanie investíciám do aktivít, ktoré podnecujú nezákonnú ťažbu dreva. Základným kameňom akčného plánu je zriadenie partnerstiev FLEGT medzi Úniou a krajinami produkujúcimi drevo, ktorých cieľom bude zastavenie nezákonnej ťažby dreva. V roku 2005 Rada prijala nariadenie (ES) č. 2173/2005[3], ktorým sa zriaďuje licenčný systém a mechanizmus na overenie zákonnosti dovozu dreva do Únie.V decembri 2005 Rada poverila Komisiu, aby rokovala o dohodách o partnerstve s krajinami produkujúcimi drevo, a to s cieľom implementovať akčný plán EÚ pre vynútiteľnosť práva, správu a obchod v lesnom hospodárstve (FLEGT), a predovšetkým podnecovať overený zákonný dovoz dreva do Únie z týchto partnerských krajín[4]. Po dohode s Ghanou je dohoda s Kongom druhou takouto dohodou o partnerstve, o ktorej sa má rokovať medzi krajinou produkujúcou drevo a Úniou.Komisia začala s Kongom rokovať v júni 2008. Rokovania trvali 10 mesiacov a zahŕňali štyri osobné stretnutia a štrnásť stretnutí na odbornej úrovni prostredníctvom videokonferencie. Počas rokovaní Komisii pomáhalo aj niekoľko členských štátov. Komisia informovala Radu o dosiahnutom pokroku, a to predkladaním pravidelných správ pracovnej skupine pre lesy, ako aj vedúcim misií a zástupcom EÚ v Kongu. Po každom kole rokovaní sa organizovali verejné stretnutia, na ktorých boli zainteresované strany informované o pokroku rokovaní. Pri vypracúvaní tejto dohody Ghana uplatnila aj participačný prístup zapojením občianskej spoločnosti a súkromného sektora.V dohode sú obsiahnuté všetky prvky vymedzené v rámci smerníc pre rokovania prijatých Radou. Zriaďuje sa v nej predovšetkým rámec, inštitúcie a systémy licenčného systému FLEGT. Uvádzajú sa v nej kontroly dodávateľského reťazca, rámec súladu s právnymi predpismi a požiadavky nezávislého auditu systému, ktoré sú vymedzené v prílohách k dohode a podrobne opisujú štruktúry na zabezpečenie zákonnosti, ktorú poskytuje vydávanie licencie FLEGT. Prostredníctvom rozsiahlych konzultácií so zainteresovanými subjektmi Kongo definovalo platné právne predpisy. Zahŕňajú zákony a nariadenia o udeľovaní práv na ťažbu a evidencii podnikov, právne predpisy upravujúce otázky v oblasti správy lesov, životného prostredia a práce, daňové požiadavky, sociálne záväzky ako účasť miestnych spoločenstiev, domorodých obyvateľov a občianskej spoločnosti, ako aj iné záväzky ustanovené v právnych predpisov súvisiacich s dopravou a uvádzaním dreva na trh a vývoznými obchodnými požiadavkami.Dohoda prekračuje rozsah produktov uvedený v prílohe II nariadenia FLEGT (ES) č. 2173/2005 a zahŕňa aj všetky vyvážané produkty z dreva, pričom Kongo sa takto zaväzuje k vybudovaniu systému, ktorý poskytne Únii záruku, že všetky produkty lesného hospodárstva z Konga pochádzajú zo zákonnej produkcie, čo by malo prispieť k pozitívnemu a udržateľnému rastu Konga.V dohode sa ustanovujú kontroly dovozu na hraniciach Únie tak, ako sú vymedzené v nariadení (ES) č. 2173/2005 o systéme FLEGT a v súvisiacom vykonávacom nariadení (ES) č. 1024/2008. Dohoda zahŕňa aj opis konžskej licencie FLEGT podľa vzoru ustanoveného vo vykonávacom nariadení (ES) č. 1024/2008.V dohode sa zriaďuje spoločný výbor na vykonávanie dohody, prostredníctvom ktorého sa zabezpečí dialóg a spolupráca v oblasti FLEGT s Úniou. Zároveň sa v nej na účely monitorovania vplyvu realizácie a podávania vykonávacích správ ustanovujú zásady účasti zainteresovaných subjektov, sociálnych záruk a transparentnosti.V dohode sa vymedzuje časový rámec a postupy nadobudnutia platnosti dohody a implementácie licenčného systému. Vzhľadom na to, že Kongo pristúpi k aktualizácii svojho regulačného systému a systému správy informácií, pričom bude zavádzať komplexnejšie kontroly dodávateľského reťazca a zriaďovať nezávislé kontroly súladu s právnymi predpismi, potrvá dva až tri roky, kým sa nové systémy vyvinú a otestujú a kým sa vybudujú kapacity štátnej správy, občianskej spoločnosti a súkromného sektora v oblasti plánovaných činností. Licenčný systém FLEGT by mal byť plne funkčný v polovici roka 2011. Predtým než EÚ začne prijímať licencie FLEGT, prebehne hodnotenie licenčného systému podľa kritérií stanovených v dohode.2010/0062 (NLE)NávrhROZHODNUTIE RADYo uzavretí dobrovoľnej dohody o partnerstve medzi Európskou úniou a Konžskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (FLEGT)RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 207 ods. 3 prvý pododsek a ods. 4 prvý pododsek v spojení s jej článkom 218 ods. 6 písm. a),so zreteľom na návrh Európskej komisie,so zreteľom na súhlas Európskeho parlamentu[5],keďže:(1) V máji 2003 Európska komisia uverejnila akčný plán EÚ pre vynútiteľnosť práva, správu a obchod v lesnom hospodárstve (FLEGT)[6], v ktorom sa požadovali opatrenia na riešenie nezákonnej ťažby dreva prostredníctvom dobrovoľných dohôd o partnerstve s krajinami produkujúcimi drevo. Závery Rady týkajúce sa akčného plánu boli prijaté v októbri 2003[7] a Parlament prijal uznesenie v júli 2005[8].(2) V súlade s rozhodnutím Rady 2010/XXX z […][9] Komisia podpísala […] dobrovoľnú dohodu o partnerstve medzi Európskou úniou a Konžskou republikou o vynútiteľnosti práva a správe v lesnom hospodárstve a obchode s produktmi z dreva, ktoré sa dovážajú do Európskej únie (FLEGT), s výhradou jej uzatvorenia v neskoršom termíne.(3) Táto dohoda by sa mala uzatvoriť,ROZHODLA TAKTO:Článok 1Týmto rozhodnutím sa uzatvára dohoda medzi Európskou úniou a Konžskou republikou o vynútiteľnosti práva a správe lesného hospodárstva a obchode s produktmi z dreva, ktoré sa dovážajú do Európskej únie (FLEGT).Text dohody je pripojený k tomuto rozhodnutiu.Článok 2Týmto sa predseda Rady poveruje určiť osobu splnomocnenú vykonať v mene Európskej únie oznámenie v súlade s článkom 28 dohody vyjadrujúce súhlas Európskej únie s tým, že bude touto dohodou viazaná.Článok 3V rámci spoločného výboru na vykonávanie dohody zriadeného dohodou v súlade s jej článkom 19 zastupujú Európsku úniu zástupcovia Komisie.Členské štáty sa môžu zúčastňovať na stretnutiach spoločného výboru na vykonávanie dohody ako členovia delegácie Európskej únie.Článok 4Na účely zmien a doplnení príloh dohody na základe článku 26 tejto dohody sa Komisia týmto splnomocňuje, aby v súlade s postupom ustanoveným v článku 11 ods. 3 nariadenia (ES) č. 2173/2005 schválila takéto zmeny a doplnenia v mene Európskej únie.Článok 5Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.Dátum nadobudnutia platnosti dohody sa uverejní v Úradnom vestníku Európskej únie.V BruseliZa Radupredseda [1] KOM(2003) 251.[2] Ú. v. EÚ C 268, 7.11.2003.[3] Ú. v. EÚ L 347, 30.12.2005.[4] Dokument Rady s obmedzeným prístupom 15102/05.[5] Ú. v. EÚ C […], […], s. […].[6] KOM(2003) 251.[7] Ú. v. EÚ C 268, 7.11.2003.[8] Ú. v. EÚ C 157E, 6.7.2006, s. 482.[9] Ú. v. EÚ L […], […], s. […].